**Politika privatnosti**

**Sažetak politike**

U Općini Negoslavci privatnost pojedinaca će se uvijek poštivati u skladu s zakonima, Općom uredbom EU i organizacijskim načelima privatnosti utvrđeni ovom politikom. Osobni podatci zaposlenika i interesnih partnera sa kojima raspolažemo ne smiju se staviti na raspolaganje trećim pravnim i fizičkim osobama bez pristanka ispitanika. O svakoj eventualnoj pogrešci u zaštiti osobnih podataka biti će obaviješteni ispitanik i AZOP, a Općina Negoslavci će poduzeti sve raspoložive mjere da se smanji negativni učinak po ispitanika.

**Uvod**

U Općini Negoslavci svi podaci koje pribavljamo, obrađujemo, pohranjujemo ili prenosimo, a koji se odnose na pojedince (ispitanike), moraju biti primjereno zaštićeni od neovlaštenog pristupa ili zlonamjernih promjena. Kod pribavljanja, pohranjivanja, obrade ili prijenosa informacija koje se odnose na ispitanika, moramo u svakom trenutku poštivati njihove želje i prava na privatnost. Svi zaposlenici u Općini Negoslavci koji na bilo koji način dolaze u kontakt s podacima ispitanika upoznati su sa svim pravilima zaštite privatnosti pojedinca a imaju obvezu potpisati Izjavu o tajnosti u kojoj se obvezuju na odgovornost u slučaju njihovog doprinosa povredi podataka ispitanika.

**Ciljevi zaštite privatnosti**

Općina Negoslavci će:

a. koristiti metode koje omogućavaju razumijevanje rizika privatnosti ispitanika za podataka koji se obrađuju.

b. poduzeti sve mjere zaštite osobnih podataka ispitanika u smislu zaštite njegove privatnosti.

c. sačuvati integritet osobnih podataka ispitanika.

d. dosljedno promjenjivati utvrđena načela privatnosti ispitanika.

e. osigurati da se dosljedno provodi Kodeks ponašanja voditelja i izvršitelja obrade,

f. osigurati da privatnost neće negativno utjecati na prihvaćanje proizvoda ili usluge od strane korisnika

**Načela privatnosti**

1. Provest će se procjena učinka na privatnost za sve sustave ili procese uključene u pribavljanje, rukovanje ili pohranjivanje osobnih podataka.

2. Zaposlenici će biti svjesni i odgovorni za pridržavanje zahtjeva za privatnost primjenljivih na njihovu ulogu.

3. Osigurat će se financiranje odgovarajućih aktivnosti nadzora privatnosti u operativnim procesima i procesima upravljanja projektom.

4. Izvještaji o statusu zaštite podataka bit će na raspolaganju svima u organizaciji.

5. Rizici obrade podataka će se pratiti i poduzimat će se radnje kad promjene donose rizike koji nisu prihvatljivi.

6. Izradit će se kriteriji za klasifikaciju i prihvatljivost rizika i prema njima će se postupati u obradi podataka ispitanika.

7. Neće se tolerirati situacije koje mogu organizaciju dovesti u kršenje zakona i propisa.

**Odgovornosti**

Matricom odgovornosti definiraju se odgovornosti rukovodilaca za provođenje zaštite privatnosti na svim razinama upravljanja u organizaciji.

Svi rukovoditelji iz matrice odgovornosti su odgovorni osigurati da zaposlenici koji rade pod njihovim nadzorom štite informacije u skladu sa standardima organizacije.

Službenik za zaštitu savjetuje rukovodstvo o načinu provođenja privatnosti u području njihove odgovornosti, pruža specijalističku podršku zaposlenicima organizacije i osigurava raspoloživost izvještaja o statusu privatnosti.

Svaki rukovodilac i zaposlenik ima odgovornost za privatnost kao dio obavljanja svog posla.

**Primjena**

Sve pojedinačne politike koje su u vezi s privatnošću njihova načela i smjernice čine sastavni dio ove politike.

Ova politika i njene odrednice, danom objavljivanja, postaje obavezom svakog zaposlenika u Općini Negoslavci. Svako njeno nepoštivanje ili zaobilaženje smatrat će se povredom radne dužnosti.

**OPĆINA NEGOSLAVCI**

**Općinski načelnik**

**KLASA:** 004-01/18-01/01

**URBROJ:** 2196/06-01-19-07

**Negoslavci,** 30.05.2019. godine

**Za voditelja obrade**

\_\_\_\_\_\_\_\_\_\_\_\_\_\_\_\_\_\_\_\_